Burjassot celebra Halloween amb diferents accions de dinamització comercial
2025-07-24

Cap de setmana terrorífic el que tindrà Burjassot amb la Regidoria de Comerç i Mercats, dirigida per Rosa Coca, aquest divendres 28 d’octubre i el dissabte 29 d’octubre, Halloween serà el protagonista indiscutible en diferents zones comercials i en el Mercat Municipal l’Almara.

El divendres 28 d’octubre, l’animació comercial recorrerà diferents zones de Burjassot amb el tradicional “broma o regal” que tindrà lloc entre les 19.00 i les 20.00 hores. D’aquesta manera, es vol animar a la ciutadania a conéixer i passejar per diferents punts de Burjassot coneixent així la gran quantitat de comerços de què disposa.

En el cas del dissabte 29 d’octubre, la dinamització comercial arribarà al Mercat Municipal l’Almara, en horari de matí. El Mercat estarà ambientat amb diferents elements que mostraran els rols més típics d’Halloween i, per als i les xiquetes que estiguen en el recinte municipal, hi haurà pinta cares o taller de manualitats, entre altres activitats.